
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση μεταφοράς συντελεστή δόμησης σύμφωνα με το Ν. 

880/1979...1 

Τροποποίηση του ρυμοτομικού σχεδίου του Δήμο Ευόσμου (Θεσ¬ 
σαλονίκης) στα οικοδομικά τετράγωνα μεταξύ των οδών Μα¬ 
κεδονίας και Αριστεΐδου. 2 


Έγκριση τοπικού ρυμοτομικού σχεδίου στην εκτός εγκεκριμένου 
σχεδίου περιοχή του Δήμου Αμπελοκήπων (Θεσσαλονίκης) στο 
χώρο του Στρατοπέδου «Μεγ. Αλεξάνδρου» για τον καθορισμό 
χώρου ανέγερσης Γυμνασίου-Λυκείου και Γυμναστηρίου-Κο- 
λυμβητηρίου και καθορισμός όρων και περιορισμών δόμησης 


αυτών. 3 

ΑΠΟΦΑΣΕΙΣ 

Τροποποίηση και επέκταση του ρυμοτομικού σχεδίου Σπετσών (Ν. 
Αττικής) στο Παληό Λιμάνι. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης σύμφωνα με το Ν. 
880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 880/1979 (ΦΕΚ 55/Α) και ειδικότερα το 
άρθρο 2. 

2. Τις διατάξεις του Π. Δ/τος 470/1979 (ΦΕΚ 138/Α). 

3. Τις διατάξεις του Π. Δ/τος 510/1979 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α). 

6. Τις 213/83, 99/84 και 288/1985 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος. 

7. Την 777/1984 πράξη συναίνεσης του Παναγιώτη Δ. Ψιακή, 


κατοίκου Χαλανδρίου οδός Ηρώδου Αττικού αρ. 26, αποκλειστικού 
κυρίου του πιο κάτω περιγραφομένου βαρυνομένου ακινήτου. 

8. Την κατόπιν αυτοψίας της αρχιτέκτονος Βιδαλάκη, επιβεβαίωση 
των εμπλεκομένων στον υπολογισμό του μεταφερόμενου συντελεστή 
δομήσεως στοιχείων του ακινήτου που βρίσκεται στη συμβολή των 
οδών Πολύδροσου και Ροδοδάφνης του ρυμοτομικού σχεδίου Χαλαν¬ 
δρίου (Αττικής) με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου 
(βαρυνομένου) που βρίσκεται στη συμβολή των οδών Πολύδροσου και 
Ροδοδάφνης του ρυμοτομικού σχεδίου Χαλανδρίου (Αττικής), τού 
οποίου την αποκλειστική κυριότητα έχει ο συναινών για τη μεταφορά 
αυτού του συντελεστή Παναγιώτης Δ. Ψιακής, όπως το βαρυνόμενο 
ακίνητο φαίνεται με στοιχεία Η, Ζ, Ε, Δ, Η στο σχετικό πρωτότυπο 
διάγραμμα σε κλίμακα 1:200 που έχει θεωρηθεί απο τον Προϊστά¬ 
μενο της Διεύθυνσης Πολεοδομικών Εφαρμογών με την 
27560/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μετα¬ 
φοράς είναι τα εξής: 

α) Εμβαδό ακινήτου 286 μ2. 

β) Μεταφερόμενος συντελεστής δόμησης ένα (1) αναγόμενος σε 
δομήσιμο επιφάνεια ορόφων, Εβ= 1x286=286 μ2. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης επ’ 
ονόματι του παραπάνω ιδιοκτήτη για εμβαδό 286 μ2. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 












εθί ύτοιάιν 

ιννννπ 

( 2 ) 

Τροποποίηση του ρυμοτομικού σχεδίου του Δήμο Ευόσμου (Θεσσαλο¬ 
νίκης) στα οικοδομικά τετράγωνα μεταξύ των οδών Μακεδονίας 

και Αριστεΐδου.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
29 και 70. 

2. Τις διατάξεις του Ν'. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παράγρ. 1. 

5. Την 75724/1151/30.12.83 κοινή απόφαση των Υπουργών 
Προεδρίας της Κυβέρνησης και Χωροταξίας, Οικισμού και Περιβάλ¬ 
λοντος (ΦΕΚ 767/Β) και ειδικότερα το άθρο 4. 

6. Τις 62/85 και 102/85 γνωμοδοτήσεις του Δημοτικού Συμβου¬ 
λίου Ευόσμου. 

7. Τη 227/16.7.85 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Θεσσαλονίκης. 

8. Την 189/1986 γνωμοδότηση του Συμβουλίου της Επικρά¬ 
τειας,· με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Ευόσμου (Θεσ¬ 
σαλονίκης) στην περιοχή μεταξύ των οδών Μακεδονίας και Αριατεί- 
δου με τον αποχαρακτηρισμό τμήματος του χώρου Σχολείου που είχε 
εγκριθεΐ με το από 4.4.79 Π. Δ/γμα (ΦΕΚ 271/Δ/79), την επαύ- 


ξηση του χώρου του Σχολείου με τμήμα παρακείμενης οδού, τη δη¬ 
μιουργία και χαρακτηρισμό οδών ως πεζοδρόμων καθώς και έγκριση 
της οδού Κνωσαού και οδού καθέτου προς αυτήν, όπως φαίνεται στο 
χρωματισμένο σχετικό πρωτότυπο διάγραμμα σε κλίμακα 1:500 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την 27895/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Στην πρόσοψη των οικοπέδων οικοδομημένων ή μη που έχουν πρό¬ 
σωπο στην οδό Μακεδονίας και βρίσκονται στο οικοδομικό τετράγωνο 
83 Γ επιβάλλεται προκήπιο πλάτους 4,00 μέτρων όπως φαίνεται στο 
ανωτέρω διάγραμμα. 

Άρθρο 3. 

Το ανεγερθησόμενο κτίριο στο χώρο του Σχολείου πρέπει να απέχει 
τουλάχιστον τρία (3) μέτρα από τη ρυμοτομική γραμμή προς την οδό 
Μακεδονίας και πέντε (5) μέτρα από τη ρυμοτομική γραμμή προς τον 
πεζόδρομο. 

Άρθρο 4. 

Η ισχύς του παρόντος διατάγματος αρχίζει απο τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΘΕΣΣΑΛΟΝΙΚΗ - ΔΗΜΟΣ ΕΥΟΣΜΟΥ κλίμακα 1-500 

(3) 

Έγκριση τοπικού ρυμοτομικού σχεδίου στην εκτός εγκεκριμένου σχε¬ 
δίου περιοχή του Δήμου Αμπελοκήπων (Θεσσαλονίκης) στο χώρο 
του Στρατοπέδου «Μεγ. Αλεξάνδρου» για τον καθορισμό χώρου 
ανέγερσης Γυμνασίου—Λυκείου και Γυμναστηρίου—Κολυμβητη¬ 
ρίου και καθορισμός όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 26 όπως αυτό αντικαταστάθηκε με το άρθρο 8 παρ. 13 του 
Ν. 1512/85 (ΦΕΚ 4/Α). 

2. Τις διατάξεις του Ν. 1577/1985 (φ£κ 210/Α) και ειδικότερα 
τα άρθρα 7, 8 (παρ. 1) και 9. 

3. Την ΟΙΚ. 75724/1151/30.12.83 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περι¬ 
βάλλοντος (ΦΕΚ 767/Β) και ειδικότερα το άρθο 4. 

4. Τις 1/1984 και 52/1984 γνωμοδοτήσεις του.Δημοτικού Συμ¬ 
βουλίου Αμπελοκήπων Θεσσαλονίκης. 

5. Τις 126/1985, 348/85 και 400/85 γνωμοδοτήσεις του Συμ¬ 
βουλίου Χωροταξίας, Οικισμού και Περιβάλλοντος Νομού Θεσσαλονί¬ 
κης- 

6. Την 136/1986 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος Χωροταξίας και Δη¬ 
μοσίων Έργων, αποφασίζουμε: 

Άρθορο 1. 

Εγκρίνεται τοπικό ρυμοτομικό σχέδιο στο χώρο του στρατοπέδου 
«Μεγάλου Αλεξάνδρου» που βρίσκεται εκτός του εγκεκριμένου ρυμο¬ 
τομικού σχεδίου του Δήμου Αμπελοκήπων Θεσσαλονίκης για τον κα¬ 
θορισμό χώρου ανέγερσης Γυμνασίου—Λυκείου και κλειστού Γυμνα¬ 
στηρίου—Κολυμβητηρίου καθώς και πεζοδρόμους, όπως φαίνεται στο 


σχετικό πρωτότυπο διάγραμμα σε κλίμακα 1:1.000, που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
24398/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορί¬ 
ζονται ως εξής: 

Χώρος ανέγερσης Γυμνασίου—Λυκείου 

1. Μέγιστο ποσοστό κάλυψης: σαράντα τοις εκατό (40%) της επι¬ 
φάνειας του χώρου. 

2. Συντελεστής δόμησης οκτώ δέκατα (0,8). 

3. Μέγιστο επιτρεπόμενο ύψος κτιρίων έντεκα (11) μέτρα. 

Χώρος κλειστού Γυμναστηρίου-Κολυμβητηρίου 

1. Μέγιστο ποσοστό κάλυψης: σαράντα τοις εκατό (40%) της επι¬ 
φάνειας του χώρου. 

2. Συντελεστής δόμησης ένα (1). 

3. Μέγιστο επιτρεπόμενο ύψος κτιρίων δεκαπέντε και μισό 
(15,50). 

Άρθρο 3. 

Η ισχύς του παρόντος διατάγματος αρχίζει απο τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 32273/1133 (4) 

Τροποποίηση και επέκταση του ρυμοτομικού σχεδίου Σπετσών (Ν. 

Αττικής) στο Παληό Λιμάνι. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα το άρθρο 
3. 

2. Τις διατάξεις του Ν. 1577/1985 (ΦΕΚ 210/Α) και ειδικότερα 
το άρθρο 29 (παρ. 8, 9 και 10). 

3. Την Ε. 23945/4927/20.6.1968 κοινή απόφαση των Υπουρ¬ 
γών Εσωτερικών και Δημοσίων Έργων (ΦΕΚ 121/Δ). 

4. Το απο 13.11.1978 Π. Δ/γμα (ΦΕΚ 594/Δ). 

5. Το 39560/1955/6.6.1985 έγγραφο της Διεύθυνσης Παραδο¬ 
σιακών Οικισμών και Περιβάλλοντος (Γ7) προς το Δήμο Σπετσών για 
τήρηση της νόμιμης διαδικασίας και ότι η προθεσμία του άρθρου 27 
του Ν. 1065/1980 (ΦΕΚ 168/Α) πέρασε άπρακτη. 


6. Ίην 317/1985 γνωμοδότηση του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

7. Το οικ. 23058/1052/11.3.1986 έγγραφο της Διεύθυνσης Γ7, 
αποφασίζουμε: 

1) Εγκρίνεται η τροποποίηση και επέκταση του ρυμοτομικού σχε¬ 
δίου Σπετσών (Ν. Αττικής) στα 447, 449 και 453 οικοδομικά τετρά¬ 
γωνα, των οποίων το σχέδιο εγκρίθηκε με το απο 24.10.1980 Π. 
Δ/γμα (ΦΕΚ 1/Δ/1981), με μετατόπιση της περιμετρικής οδού και 
χαρακτηρισμού αυτής ως πεζοδρόμου, όπως φαίνεται στο σχετικό 
πρωτότυπο διάγραμμα σε κλίμακα 1:1.000, που θεωρήθηκε απο τον 
Προϊστάμενο της Διεύθυνσης Πολεοδομικών Εφαρμογών με την 
32273/1133/1986 πράξη του και που συνοπτικό του αντίτυπο δη¬ 
μοσιεύεται με την παρούσα απόφαση. 

2) Η ισχύς της απόφασης αυτής αρχίζει απο τη δημοσίευσή της στην 
Εφημερίδα της Κυβερνήσεως. 

Αθήνα, 17 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

